gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl es gl gl es gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Homenaxe ás irmandiñas que trouxeron a prata do Mundial
Luns, segunda feira, 26 de setembro de 2022
A selección galega feminina de futsal chegou a Compostela, após proclamarse en Reus, subcampioa do Mundo. Vexan o vídeo no interior.
Tags: fútbol sala futsal irmandiñas Mundial Fútbol Sala selección galega seleccióna nacionais subcampionato
Ánxela Bugallo, a capitá da selección, Sonia Pacios, e Marta Souto coa copa e o balón do Mundial
As irmandiñas volveron do primeiro Mundial da historia do fútbol sala feminino cunha medalla de prata pendurada do pescozo, tras quedar subcampioas e demostrar a calidade do seu traballo en equipo.
As galegas chegaron á final tras perder, pola mínima contra Rusia, e gañarlle a Ucraína, a Arxentina e a Colombia. No último partido, o que outorgaba a copa, as galegas foron moi superiores ás suas rivais, as catalás, mais ao final o Mundial foi para as anfitrioas. Porén, as galegas foron a revelación nun campionato no que, ao comezo, só se falaba das arxentinas ou das australianas. Terminado o histórico Mundial, Galiza quedaba para a historia como un dos mellores conxuntos do mundo no fútbol sala feminino.
Esta cuarta feira, en Compostela, a conselleira de Cultura e Deporte, Ánxela Bugallo, a directora xeral para o Deporte, Marta Souto, e a secretaria xeral de Igualdade, Carme Adán, recibiron as irmandiñas, dándolles a noraboa pola marca que fixeron na historia dos deportes femininos en Galiza, ademais de na historia do futsal.
"Este subcampionato ten un valor moi importante"
Durante a homenaxe, Ánxela Bugallo felicitou ás xogadoras galegas polo seu éxito e lembrou que "antes de que comezara o campionato, conformabámosnos con que Galiza estivese neste Mundial, por iso este subcampionato ten un valor moi importante, xa que representa moito para o deporte feminino do noso país".
A conselleira tamén se dirixiu ás mozas dicindo estar "orgullosa" polo "esforzo feito" e o "moitísimo talento deportivo" que as irmandiñas deixaron patente en Reus. Tamén lles preguntou ás xogadoras da selección se eran xa conscientes "do que acabades de facer". Para Bugallo, este novo éxito "demostra que o deporte feminino galego merece as mellores oportunidades" porque sempre responde ás expectativas.
Pouca repercusión nos medios de comunicación
Na súa quenda de palabra, a secretaria xeral da Igualdade, Carme Adán, cualificou de "histórica" para o deporte galego a medalla de prata das irmandiñas, mais tamén quixo lembrar que "unha vez máis" notouse o principal problema que ten o deporte feminino: o pouco apoio que atopa nos medios que comunicación xa que, segundo dixo, a repercusión deste Mundial na prensa, na TV na radio e nos medios electrónicos "foi moito menor do que debería ser".
Da pouca repercusión que ten o deporte feminino nos medios, da calidade deste combinado, dos detalles dos encontros xogados no Mundial e da importancia desta subcampionato para Galiza falamos co seleccionador nacional, o viveirense Eduardo Lago, Tito, e con Claudia Rodríguez, unha das irmandiñas e xogadora do acabado de crear Burela FS feminino. Vexan o vídeo a carón desta información
Páxina oficial do I Mundial Feminino de Futsal de Reus
Imaxes da final recollidas pola TV3
Siareir@s Galeg@s recibe ás irmandiñas á súa chegada de Reus
Galiza proclámase subcampioa do Mundial de Fútbol Sala
Galiza e Cataluña xogarán a final dun histórico Mundial de Fútbol Sala
A Irmandiña golea 8-1 a Arxentina e métese nas semifinais do Mundial de Futsal
As galegas pasan a cuartos de final no Mundial
As irmandiñas gáñanlle a Ucraína, mais terán que agardar polo que faga Rusia
As irmandiñas non poden coa fortaleza rusa e perden 3-2
A prensa española arremete contra o debut da irmandiña nun Mundial
A irmandiña do Futsal parte cara o Mundial de Reus
A feminina de futsal será o primeiro combinado galego en xogar un Mundial
As irmandiñas do futsal debutarán contra Rusia e Brasil no Mundial
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Recepción á selección irmandiña
As irmandiñas e o seleccionador nacional, Tito, atendento ás palabras de Ánxela Bugallo
As mozas da selección trouxeron dous balóns de recordo
Unha imaxe da camisola que Bugallo, Souto e Adán entregaron ás irmandiñas
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto